CELEX: 62013CN0470
Language: el
Date: 2013-09-02 00:00:00
Title: Υπόθεση C-470/13: Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 2 Σεπτεμβρίου 2013 — Generali-Providencia Biztosító Zrt. κατά Közbeszerzési Hatóság Közbeszerzési Döntőbizottság

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/21
            
         Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 2 Σεπτεμβρίου 2013 — Generali-Providencia Biztosító Zrt. κατά Közbeszerzési Hatóság Közbeszerzési Döntőbizottság
   (Υπόθεση C-470/13)
   2013/C 367/36
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγουσα: Generali-Providencia Biztosító Zrt.
   
      Καθής: Közbeszerzési Hatóság Közbeszerzési Döntőbizottság
   
      Προδικαστικά ερωτήματα
   
   
               1)
            
            
               Έχουν τα κράτη μέλη την ευχέρεια να αποκλείουν οικονομικούς φορείς από τη συμμετοχή σε διαδικασία συνάψεως δημόσιας συμβάσεως για λόγους διαφορετικούς από τους απαριθμούμενους στο άρθρο 45 της οδηγίας 2004/18/ΕΚ (1) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων προμηθειών και υπηρεσιών, –και πιο συγκεκριμένα, για λόγους που θεωρούνται δικαιολογημένοι από απόψεως προστασίας του δημόσιου συμφέροντος, των εννόμων συμφερόντων της αναθέτουσας αρχής καθώς και της εξασφαλίσεως του θεμιτού ανταγωνισμού μεταξύ των οικονομικών φορέων — και, σε περίπτωση καταφατικής απαντήσεως, συνάδει με τη δεύτερη αιτιολογική σκέψη της εν λόγω οδηγίας και τα άρθρα 18 ΣΛΕΕ, 34 ΣΛΕΕ, 49 ΣΛΕΕ και 56 ΣΛΕΕ ο αποκλεισμός οικονομικού φορέα που διέπραξε παράβαση σχετική με την οικονομική ή επαγγελματική του δραστηριότητα κατά την προηγούμενη πενταετία, η οποία έχει διαπιστωθεί με δικαστική απόφαση που έχει αποκτήσει ισχύ δεδικασμένου;
            
         
               2)
            
            
               Σε περίπτωση αρνητικής απαντήσεως, έχει το άρθρο 45, παράγραφος 2, πρώτο εδάφιο της οδηγίας 2004/18, και συγκεκριμένα τα στοιχεία γ' και δ' της προαναφερθείσας διατάξεως, την έννοια ότι πρέπει να αποκλείεται από τη συμμετοχή σε διαδικασία συνάψεως δημόσιας συμβάσεως όποιος οικονομικός φορέας έχει διαπράξει παράβαση διαπιστωθείσα από διοικητική αρχή ή από δικαστήριο στο πλαίσιο διαδικασίας στον τομέα του ανταγωνισμού η οποία κινήθηκε λόγω οικονομικής ή επαγγελματικής δραστηριότητάς του και από την οποία προέκυψαν για τον οικονομικό φορέα έννομες συνέπειες λόγω της παραβάσεως αυτής στον τομέα του ανταγωνισμού;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (EE L 134, σ. 114).